ข้อมูลสรุป (Executive Summary)

บริษัท สตาร์ ซานิทารีแวร์ จำกัด (มหาชน) (“บริษัทฯ”) ก่อตั้งขึ้นเมื่อวันที่ 23 สิงหาคม 2533
จากการรวมตัวของกลุ่มนักลงทุนคนไทย
และบุคลากรที่มีประสบการณ์ในอุตสาหกรรมเครื่องสุขภัณฑ์จากผู้ผลิตสุขภัณฑ์รายใหญ่ของประเทศ
ด้วยทุนจดทะเบียนเริ่มแรกจำนวน 100 ล้านบาท
เพื่อดำเนินธุรกิจผลิตและจำหน่ายเครื่องสุขภัณฑ์ดินเผาเคลือบวิเทรียสไชน่า (Vitreous China)
พร้อมอุปกรณ์ประกอบห้องน้ำ ได้แก่ โถส้วมพร้อมถังพักน้ำ อ่างล้างหน้า โถปัสสาวะชาย
โถอเนกประสงค์ ที่ใส่กระดาษชำระ ที่วางสบู่ เป็นต้น ภายใต้เครื่องหมายการค้า “STAR”
เพื่อจำหน่ายทั้งในและต่างประเทศโดยมุ่งเน้นเครื่องสุขภัณฑ์ที่อยู่ในตลาดระดับกลางถึงบน
ซึ่งเครื่องสุขภัณฑ์ในตลาดแต่ละระดับจะแตกต่างกันตามรูปแบบ (Design)
ความยากหรือง่ายของกระบวนการผลิต และราคาของสินค้า โดยมีโรงงานตั้งอยู่ที่จังหวัดสระบุรี
บริษัทฯ มีกำลังการผลิตเต็มที่ในการผลิตเครื่องสุขภัณฑ์จำนวน 9,230 ตันต่อปี นอกจากนี้ บริษัทฯ
ยังมีการสั่งซื้อสินค้าที่เป็นส่วนประกอบของเครื่องสุขภัณฑ์มาเพื่อจำหน่ายให้แก่ลูกค้าของบริษัทฯ เช่น
อ่างอาบน้ำ ฝารองนั่งพร้อมฝาปิด อุปกรณ์ชุดหม้อน้ำ ก๊อกน้ำ ราวแขวนผ้าเช็ดตัว และที่กดชักโครก
เป็นต้น

เมื่อวันที่ 24 มกราคม 2550 ที่ประชุมวิสามัญผู้ถือหุ้นของบริษัทฯ
มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯให้แก่ผู้ถือหุ้นเดิมจำนวนไม่เกิน
34 ล้านหน่วย ชนิดระบุชื่อผู้ถือและโอนเปลี่ยนมือได้ โดยไม่คิดมูลค่า
ใบสำคัญแสดงสิทธิดังกล่าวมีอายุ 5 ปีนับแต่วันที่ออก โดยมีอัตราการใช้สิทธิคือ ใบสำคัญแสดงสิทธิ 1
หน่วยมีสิทธิซื้อหุ้นสามัญได้ 1 หุ้น ในราคาใช้สิทธิ 2.30 บาทต่อ 1 หุ้นสามัญ อย่างไรก็ตาม
ราคาการใช้สิทธิและ/หรืออัตราการใช้สิทธิข้างต้น
อาจถูกปรับเมื่อมีเหตุการณ์ตามที่ได้กำหนดไว้ตามประกาศคณะกรรมการกำกับหลักทรัพย์และตลาดหลักทรัพย์

ณ วันที่ 31 ธันวาคม 2550 บริษัทฯ มีทุนจดทะเบียนจำนวน 170 ล้านบาท
และมีทุนที่ออกและเรียกชำระแล้วจำนวน136 ล้านบาท แบ่งออกเป็นหุ้นสามัญจำนวน 136 ล้านหุ้น
มูลค่าที่ตราไว้หุ้นละ 1.00 บาท

เมื่อวันที่ 15 ธันวาคม 2551 บริษัทฯ ได้ลดทุนจดทะเบียนเป็น 119 ล้านบาท
และมีทุนที่ออกและเรียกชำระแล้วจำนวน 95.2 ล้านบาท แบ่งออกเป็นหุ้นสามัญจำนวน 136 ล้านหุ้น
มูลค่าทีตราไว้หุ้นละ 0.70 บาท

ณ. 31 ธันวาคม 2552 บริษัทฯ มีทุนจดทะเบียน 119 ล้านบาท แบ่งเป็น 170 ล้านหุ้น
เรียกชำระแล้ว 95.20 ล้านบาทแบ่งออกเป็นหุ้นสามัญจำนวน 136 ล้านหุ้น มูลค่าที่ตราไว้หุ้นละ
0.70 บาท

ตั้งแต่ วันที่ 28 กันยายน 2550 ซึ่งเป็นวันใช้สิทธิครั้งแรก ถึง 31 ธันวาคม 2553
ไม่มีผู้มาใช้สิทธิแปลงสภาพใบสำคัญแสดงสิทธิดังกล่าว

การวิจัยและพัฒนา

บริษัทฯ ได้เล็งเห็นถึงความสำคัญของการวิจัยและพัฒนามาโดยตลอด
เนื่องจากคุณภาพและความหลากหลายของผลิตภัณฑ์ที่สามารถตอบสนองความต้องการของลูกค้าได้อย่างครอบคลุมถือเป็นส่วนสำคัญที่จะส่งผลทำให้บริษัทฯมีศักยภาพในการแข่งขัน
รวมถึงการรักษาและเพิ่มส่วนแบ่งตลาดในอุตสาหกรรมเครื่องสุขภัณฑ์ได้อย่างต่อเนื่องและมั่นคง
ทั้งนี้การวิจัยและพัฒนาของบริษัทฯ ในช่วงระยะเวลาที่ผ่านมาสามารถสรุปได้ดังนี้

-   การวิจัยและพัฒนาเพื่อออกแบบผลิตภัณฑ์โดยมุ่งเน้นให้ผลิตภัณฑ์ของบริษัทสามารถตอบสนองความต้องการของ

  ลูกค้าได้เพิ่มมากขึ้น โดยการร่วมมือกับลูกค้าทั้งในประเทศและต่างประเทศ

-   การวิจัยและพัฒนาผลิตภัณฑ์เพื่อให้มีคุณภาพตรงตามมาตรฐานผลิตภัณฑ์ที่กำหนดไว้โดยสถาบันและองค์กรต่างๆ
    ที่เกี่ยวข้องทั้งในประเทศและต่างประเทศ ดังจะเห็นได้ว่าผลิตภัณฑ์ของบริษัทฯ
    ได้รับการรับรองมาตรฐาน มอก. ISO 9001:2008, ISO 14001:2004, ANSI, BSI,
    CSA, และ JIS เป็นต้น

-   การปรับปรุงกระบวนการผลิตของบริษัทฯ ให้มีประสิทธิภาพมากยิ่งขึ้น

ทั้งนี้ บริษัทฯ
มีการว่าจ้างที่ปรึกษาชาวอังกฤษซึ่งเป็นผู้เชี่ยวชาญที่มีประสบการณ์ในอุตสาหกรรมเครื่องสุขภัณฑ์มานานกว่า
40 ปี ที่จะคอยให้คำแนะนำเพื่อพัฒนาและปรับปรุงกระบวนการผลิตของบริษัทฯ
รวมทั้งมีการแลกเปลี่ยนความรู้และข่าวสารต่างๆ
เกี่ยวกับการเปลี่ยนแปลงทางเทคโนโลยีของอุตสาหกรรมเครื่องสุขภัณฑ์อยู่ตลอดเวลา นอกจากนี้
บริษัทฯ ยังมีการว่าจ้างผู้เชี่ยวชาญชาวไทยที่มีประสบการณ์ในอุตสาหกรรมเซรามิกมานานกว่า 40 ปี
ให้เป็นที่ปรึกษาเพื่อทำหน้าที่ในการเพิ่มพูนความรู้ความสามารถ
และทักษะของบุคลากรให้มีความเชี่ยวชาญ อันจะส่งผลทำให้ผลิตภัณฑ์ของบริษัทฯ มีคุณภาพ

สูงและอัตราการสูญเสียต่ำ

  โครงการในอนาคต

  เพื่อตอบสนองความต้องการของลูกค้าที่เพิ่มมากขึ้น บริษัทฯ
  จึงมีแผนที่จะขยายกำลังการผลิตเครื่องสุขภัณฑ์ (Input)

อีก 3,000 ตันต่อปี รวมเป็นกำลังการผลิต (Input) ทั้งสิ้น 12,230 ตันต่อปี
โดยใช้เงินลงทุนในการซื้อเครื่องจักรและอุปกรณ์เพื่อติดตั้งเพิ่มเติมในบริเวณโรงงงานปัจจุบันของบริษัทฯ
จำนวนประมาณ 60 ล้านบาท ซึ่งเงินลงทุนดังกล่าวจะมาจากเงินทุนส่วน

เกินของบริษัทฯ และเงินที่ได้รับจากการเสนอขายหุ้นให้แก่ประชาชน

จากข้อมูลอุตสาหกรรม จะเห็นว่าความต้องการใช้เครื่องสุขภัณฑ์ในประเทศยังคงมีอย่างต่อเนื่อง
บริษัทฯ
จึงมีการปรับนโยบายในการเพิ่มส่วนแบ่งตลาดโดยมีเป้าหมายที่จะขยายตลาดในประเทศเป็นร้อยละ
25-30 ของยอดขายรวม เพื่อให้สอดคล้องกับความต้องการที่เพิ่มขึ้นดังกล่าว โดยบริษัทฯ
จะเน้นการโฆษณาประชาสัมพันธ์ และออกงานแสดงสินค้าต่างๆ เช่น งานบ้านและสวนแฟร์
และงานสถาปนิกสยาม เป็นต้น รวมทั้งบริษัทฯ
จะเน้นการขายสินค้าไปยังโครงการบ้านที่อยู่อาศัยให้เพิ่มมากขึ้น โดยฝ่ายสถาปนิกและโครงการ
จะทำหน้าที่ในการติดต่อเพื่อเข้าไปนำเสนอผลิตภัณฑ์ และให้คำปรึกษาต่างๆ แก่เจ้าของโครงการ
สถาปนิก และผู้รับเหมาก่อสร้าง ซึ่งจะช่วยให้ผลิตภัณฑ์ STAR
เป็นที่รู้จักและเข้าถึงกลุ่มเป้าหมายมากยิ่งขึ้น สำหรับตลาดต่างประเทศ บริษัทฯ
ก็มีการขยายฐานลูกค้าอย่างต่อเนื่อง โดยส่วนหนึ่งเป็นผลมาจากการร่วมงานแสดงสินค้า
International Sanitary and Heating (ISH) ที่จัดขึ้นที่ประเทศเยอรมัน
และการแนะนำจากที่ปรึกษาชาวอังกฤษของบริษัทฯ